प्रधानमंत्री मोदी ने ली कोरोना वैक्सीन की दूसरी डोज, ट्वीट कर दी जानकारी
प्रधानमंत्री नरेंद्र मोदी ने आज दिल्ली के एम्स में कोरोना वैक्सीन की दूसरी डोज ली। पीएम मोदी ने टीका लगवाने के बाद ट्विटर पर अपनी तस्वीर पोस्ट कर इसकी जानकारी दी।
नई दिल्ली: प्रधानमंत्री नरेंद्र मोदी ने आज दिल्ली के एम्स में कोरोना वैक्सीन की दूसरी डोज ली। पीएम मोदी ने टीका लगवाने के बाद ट्विटर पर अपनी तस्वीर पोस्ट कर इसकी जानकारी दी। पीएम मोदी ने लिखा कि वैक्सीनेशन कोरोना वायरस को हराने के कुछ तरीकों में से एक है। यदि आप वैक्सीन के लिए योग्य हैं, तो जल्द ही http://CoWin.gov.in. पर अपना रजिस्ट्रेशन कराएं और कोरोना का टीका लें। आपको बता दें कि प्रधानमंत्री ने 1 मार्च को भारत बायोटेक के COVAXIN की पहली डोज ली थी।पीएम मोदी को वैक्सीन देने की पूरी प्रक्रिया नर्स पी निवेदा और निशा शर्मा ने पूरी की। पी निवेदा पुडुचेरी की रहनेवाली हैं जबकि निशा शर्मा पंजाब की हैं। पीएम मोदी ने जो ट्वीट किया है उसमें पीएम मोदी के साथ इन दोनों नर्सों की तस्वीरें हैं। सिस्टर निशा शर्मा ने कहा- 'मैंने आज हमारे प्रधान मंत्री नरेंद्र मोदी को COVAXIN की दूसरी खुराक दी है। इस दौरान पीएम मोदी ने हमसे बात की। मेरे लिए यह एक यादगार पल था क्योंकि मैं उनसे मिलने का मौका मिला और मैंने उन्हें टीका दिया।'